Die rugbywêreld groet ’n grote met Jacques Burger se bevestiging dat hy in sy laaste wedstryd vir Saracens teen Newcastle Falcons in Allianz Park in die Engelse premierliga opdraf waarna hy sy stewels vir goed gaan ophang.
Die 32-jarige Namibiese flank het sy land in 41 toetse verteenwoordig en sy verskyning by drie opeenvolgende Wêreldbekers gemaak waar hy sy land met onderskeiding verteenwoordig het – die laaste twee kere as kaptein.